Diari Oficial de la Generalitat Valenciana


Sumari del DOGV 8204, del 03-01-2018 (2017/12153)

RESOLUCIÓ de 27 de desembre de 2017, del director general d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2018, de les ajudes regulades en els articles 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/12518


Data del document
:   27-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * suport econòmic
    * ajuda pública
    * associació
    * sindicat
    * formació en el lloc de treball
    * cooperativa
    * inserció professional
    * accés a l'ocupació

RESOLUCIÓ de 27 de desembre de 2017, del director general d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2018, de les ajudes regulades en els articles 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball. [2017/12182]  
  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, estableix que les persones titulars de les conselleries seran les competents en els seus respectius àmbits per a la convocatòria de subvencions.  
L'Ordre 25/2016, de 21 de novembre, de 2016, de la Conselleria d'Economia Sostenible, Sectors Productius, Comerç i Treball (DOGV 7923, 23 de novembre), estableix les bases reguladores de les ajudes destinades a la promoció, foment i difusió de l'Economia Social a la Comunitat Valenciana.  
En l'article 1.3 d'aquesta ordre s'estableix que, en compliment del que preveu l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i d'acord amb el que establisca la Llei de pressupostos de la Generalitat per a l'exercici corresponent, anualment es convocaran les ajudes regulades per aquesta ordre, i es donarà publicitat de les línies de crèdit i de l'import global màxim destinat en el corresponent exercici a la concessió de les ajudes previstes en aquesta.  
  
De conformitat amb allò que disposa l??article 7.3 del Decret 128/2017, de 29 de setembre, del Consell, és fa constar que el règim d'ajudes de la present convocatòria no requereix de la seua notificació a la Comissió Europea, perquè es tracta d'ajudes acollides al Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europa a les ajudes de minimis (DOUE L352, 24.12.2013). En conseqüència, les ajudes a què és refereix la present convocatòria no es podran aplicar a les empreses que operen en els sectors determinats en el punt 1 de l'article 1 del mencionat reglament, tal com recull l'article 14.2 de les bases reguladores i hauran de complir la resta de requisits establits en l'esmentat reglament, tal com recull l'Ordre 23/2016, esmentada.  
  
El Projecte de llei de pressupostos per a l'exercici 2018 inclou dins de l'annex de transferències i subvencions corresponent al programa pressupostari 322.55, Promoció d'emprenedors, cooperativisme i economia social, la previsió de la següent línia de subvenció:  
  
Una línia de subvenció, dins del capítol 4, denominada «Programa de suport a l'economia social», a la qual s'assigna el codi S5266000, amb un import de 3.000.000 euros, dotada amb una aportació finalista procedent de l'Àrea de Treball del Ministeri d'Ocupació i Assumptes Socials per import de 2.376.000 euros, i amb una aportació de fons propis de la Generalitat, no condicionada, per import de 624.000 euros.  
  
Els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, estableixen que es podran tramitar anticipadament, dins dels límits percentuals establits en l'article 40, els expedients de despesa per subvencions a càrrec dels capítols IV i VII, sempre que estiguen recollits en els annexos de transferències inclosos en el projecte de la llei de pressupostos per al pròxim exercici. La convocatòria, que serà publicada en extracte en el Diari Oficial de la Generalitat Valenciana, podrà preveure així mateix la seua ampliació, cas que la llei de pressupostos aprove crèdit per import superior a l'estimat en la convocatòria anticipada, en el termes establits en l'article 56 del Reglament de la Llei general de subvencions, aprovat pel Reial decret 887/2006, de 21 de juliol.  
  
De conformitat amb l'article 168 de l'esmentada Llei 1/2015, en la tramitació anticipada de concessió de subvencions es podrà arribar al moment procedimental immediatament anterior al de la resolució de concessió, i haurà de constar en tots els tràmits del procediment dels quals tinga coneixement la ciutadania, que aquesta concessió estarà condicionada a l'existència, en els pressupostos de l'exercici econòmic següent, de crèdit adequat i suficient. Estableix, així mateix l'Ordre de 26 de setembre de 1994 que tots els actes dictats en els expedients de despesa anticipada regulats per aquesta s'entendran condicionats al fet que, al dictar una resolució definitiva de la concessió, subsistisquen les mateixes circumstàncies, de fet i de dret, existents en el moment en què es van produir aquells actes.  
  
En virtut d'això, en exercici de l'esmentada facultat, en compliment dels articles 9 i 17 de la Llei 38/2003, General de Subvencions, i fent ús de les facultats que confereixen a la persona titular de la conselleria competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en que s'articula l'Administració de la Generalitat, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la delegació continguda en la disposició final primera de l'Ordre 25/2016, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, resolc:  
  
  
Primer. Objecte i condicions de la concessió de la subvenció  
1. L'objecte de la present resolució és convocar determinades ajudes en matèria d'economia social, per a l'exercici 2018 que es regularan pel que estableix l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, publicada en el Diari Oficial de la Generalitat Valenciana número 7923, de 23 de novembre (d'ara en avant, bases reguladores).  
2. Les condicions per a la sol·licitud, tramitació, resolució i notificació seran les establides en la present convocatòria i en les esmentades bases reguladores.  
  
Segon. Ajudes i finançament  
Per a l'exercici 2018, i de conformitat amb el que estableix el Projecte de llei de pressupostos de la Generalitat per a l'esmentat exercici, es convoquen les subvencions següents:  
1. Subvencions per a activitats de formació, foment i difusió no vinculades directament al foment de l'ocupació, regulades en l'article 16, de les bases reguladores. Aquestes ajudes es finançaran amb càrrec al capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, fins a un import global màxim estimat de 50.000 euros procedents de fons propis de la Generalitat, i queda condicionada la seua concessió, de conformitat amb l'article 56 del Reglament de la Llei general de subvencions i del que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, a l'existència de crèdit adequat i suficient en els pressupostos de la Generalitat per a l'exercici 2018.  
  
2. Subvencions per a activitats de formació, foment i difusió vinculades directament al foment de l'ocupació, regulades en l'article 17, de les bases reguladores. Aquestes ajudes es finançaran amb càrrec al capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, fins a un import global màxim estimat de 35.000 euros procedents de fons finalistes amb origen en l'Àrea d'Ocupació del Ministeri d'Ocupació i Seguretat Social, i queda condicionada la seua concessió, de conformitat amb l'article 56 del Reglament de la Llei general de subvencions i amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, a l'existència de crèdit adequat i suficient en els pressupostos de la Generalitat per a l'exercici 2018.  
  
  
Tercer. Beneficiàries  
Podran acollir-se a les ajudes que es convoquen les beneficiàries previstes en les bases reguladores per a les ajudes esmentades en el punt precedent, sempre que complisquen els requisits fixats en les bases reguladores per a accedir a aquestes.  
Les ajudes a què es refereix la present convocatòria no es podran aplicar a les empreses que operen en els sectors determinats en el punt 1 de l'article 1 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, tal com recull l'article 14.2 de les bases reguladores.  
  
  
Quart. Sol·licituds i documents  
1. D'acord amb el que estableix l'article 3 de les bases reguladores i l'article 14 i concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a l'obtenció de les ajudes regulades en l'ordre es presentaran, necessàriament, a través de mitjans electrònics, accedint a la seu de la Generalitat (https://sede.gva.es) o a la Guia PROP. La presentació de la sol·licitud implica l'acceptació de les bases reguladores.  
  
2. Les sol·licituds s'acompanyaran de la documentació que s'específica en l'article 4 de les bases reguladores, així com de la documentació que per a cada tipus d'ajuda específicament s'estableix en el corresponent article de les bases reguladores.  
3. Tots els models de les memòries, formularis i declaracions responsables, així com de les certificacions requerides en les bases reguladores, estaran disponibles en www.gva.es, accedint a la Guia PROP, «Tràmits i serveis», a partir de la publicació, en extracte, d'aquesta convocatòria en el Diari Oficial de la Generalitat Valenciana.  
  
Cinqué. Acumulació d'ajudes  
1. Les ajudes de minimis que es puguen concedir basant-se en aquesta convocatòria es podran acumular amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el Diario Oficial de la Unión Europea el 24 de desembre de 2013. No obstant això, l'import total de les ajudes de minimis concedides a una única empresa que realitze per compte d'altri operacions de transport de mercaderies per carretera no excedirà de 100.000,00 euros durant qualsevol període de tres exercicis fiscals. Aquestes ajudes de minimis no es podran utilitzar per a l'adquisició de vehicles de transport de mercaderies per carretera, excepte el que disposa l'article 3.3 del referit reglament.  
2. Aquestes ajudes de minimis no s'acumularan amb cap ajuda estatal en relació amb les mateixes despeses subvencionables, o amb ajuda estatal per a la mateixa mesura de finançament del risc, si la acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics, es podran acumular amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
3. A l'efecte d'assegurar el compliment de les indicades regles d'acumulació les beneficiàries últimes de les subvencions hauran de presentar declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament.  
  
Sisé. Termini de presentació de sol·licituds  
Per a l'exercici 2018, es podran sol·licitar les ajudes que es convoquen per mitjà de la present resolució des de l'endemà de la publicació en el Diari Oficial de la Generalitat Valenciana i fins a les dates següents:  
1. Les sol·licituds per a ajudes a què es refereix l'article 16 de l'Ordre 25/2016, de la Conselleria d'Economia Sostenible, Sectors Productius, Comerç i Treball, es podran presentar fins al 28 de febrer de 2018, inclusivament.  
2. Les sol·licituds per a ajudes a què es refereix l'article 17 de l'Ordre 25/2016, de la Conselleria d'Economia Sostenible, Sectors Productius, Comerç i Treball, es podran presentar fins al 28 de febrer de 2018, inclusivament.  
  
Seté. Criteris de valoració, resolució, notificació i recursos  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuarà en règim de concurrència competitiva, d'acord amb el que estableixen aquestes.  
2. Les sol·licituds presentades es valoraran, per la comissió de valoració establida en l'article 5.4 de les bases reguladores, d'acord amb els criteris que es fixen en el capítol III de les bases reguladores, en funció de l'ajuda sol·licitada.  
3. La resolució de les ajudes convocades i la seua notificació es realitzarà d'acord amb el que estableix l'article 6 de les bases reguladores.  
4. Contra la resolució a què es refereix l'apartat anterior, que posarà fi a la via administrativa, podrà interposar-se un recurs potestatiu de reposició en el termini d'un mes a comptar de l??endemà de la notificació, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l??endemà de la notificació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Huité. Actuacions subvencionables, justificació de les ajudes i termini de presentació de justificants  
Es consideraran subvencionables les actuacions següents:  
1. La realització d'activitats de formació, foment i difusió de l'economia social no directament vinculades al foment de l'ocupació, en qualsevol de les tres modalitats següents:  
a) Activitats de formació, que tindran per objecte la realització d'accions formatives destinades a iniciar, perfeccionar i qualificar en el coneixement del cooperativisme i de l'economia social persones desocupades, persones sòcies de cooperatives i societats laborals i altres persones que puguen estar interessades en la creació o millor funcionament de les empreses d'economia social.  
b) Activitats de foment, com a realització de congressos, simposis, jornades, seminaris i altres activitats l'objecte del qual siga l'estudi d'aspectes relacionats amb l'economia social.  
c) Activitats de difusió, l'objecte del qual siga donar a conéixer o divulgar, entre la població en general o a col·lectius específics, l'organització i el funcionament de les cooperatives, les societats laborals o les mutualitats de previsió social, per mitjà de campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat.  
La justificació de les corresponents ajudes es realitzarà en la forma prevista en els articles 10 i 16 de les bases reguladores, i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. De conformitat amb les bases reguladores, es podrà presentar la corresponent justificació fins al dia 20 de novembre de 2018, inclusivament.  
  
2. La realització d'activitats de formació, foment i difusió de l'economia social vinculades directament al foment de l'ocupació, en qualsevol de les tres modalitats següents:  
a) Activitats de formació, que tindran per objecte la realització d'accions formatives directament vinculades al foment de l'ocupació i destinades a iniciar, perfeccionar i qualificar en el coneixement del cooperativisme i de l'economia social persones desocupades, persones sòcies de cooperatives i societats laborals i altres persones que puguen estar interessades en la creació o millor funcionament de les empreses d'economia social, amb especial atenció als col·lectius amb dificultats d'accés al mercat de treball.  
b) Activitats de foment, com ara la realització de congressos, simposis, jornades, seminaris i altres activitats l'objecte de les quals siga l'estudi d'aspectes relacionats amb l'economia social que tinguen incidència en la seua capacitat de generació d'ocupació.  
c) Activitats de difusió, l'objecte de les quals siga donar a conéixer o divulgar, entre la població en general o a col·lectius específics, l'organització i el funcionament de les cooperatives, les societats laborals o les mutualitats de previsió social, per mitjà de campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat, quan es relacionen directament amb la seua capacitat de generar ocupació.  
La justificació de les corresponents ajudes es realitzarà en la forma prevista en els articles 10 i 17 de les bases reguladores, i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. De conformitat amb el que s'ha establit en les bases reguladores, es podrà presentar la corresponent justificació fins al dia 20 de novembre de 2018, inclusivament.  
  
Nové. Disponibilitat de crèdits addicionals per a atendre les convocatòries  
De conformitat amb l'article 56 del Reglament de la Llei General de Subvencions, en el cas que el crèdit pressupostari que resulte aprovat en la Llei de pressupostos de la Generalitat per a 2018, fora superior a les quanties màximes estimades que consten en el punt segon de la present resolució per a atendre les subvencions objecte d'aquesta convocatòria, l'òrgan concedent podrà, prèvia tramitació del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar el crèdit disponible que excedisca de la quanties que s'estableixen en el punt segon d'aquesta resolució a la concessió de les subvencions a què es refereix la present convocatòria.  
  
  
Desé. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
Onzé. Recursos  
Contra aquesta resolució, que esgota la via administrativa, es podrà interposar un recurs de reposició davant del mateix òrgan en el termini d??un mes a comptar de l??endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l??endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d??acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 27 de desembre de 2017.- El conseller d'Economia Sostenible, Sectors productius, Comerç i Treball, p. d. (D final 1a, O 25/2016, 21.11.2016; DOGV 7923), el director general d'Economia, Emprenedoria i Cooperativisme. P. s. (R 21.12.2017), la sotssecretària: Concepción del Ruste Aguilar.